AMCના અધિકારીઓએ આપેલી માહિતી પ્રમાણે, ડ્રેનેજ લાઈનનો ઉપરનો ભાગ જે ક્રાઉન તરીકે ઓળખાય છે, તે રવિવારે ધસી પડ્યો હતો. જેના કારણે ભૂવો પડ્યો. 2001-2002માં આ ડ્રેનેજ લાઈન નાખવામાં આવી હતી. ભૂવો પડ્યા બાદ સમારકામ શરૂ કરી દેવામાં આવ્યું છે. એકવાર ખાડામાં કાદવ કાઢી નાખવામાં આવે ત્યાર બાદ ડ્રેનેજ લાઈનને થયેલા નુકસાનનો અંદાજ આવશે અને ત્યાર બાદ જ સમારકામ પાછળ કેટલો ખર્ચ થશે તેની ગણતરી થશે.